Trash
Trash – studijinis JAV roko muzikanto Alice Cooper albumas, išleistas kompanijoje Epic 1989 metais. Jame esanti daina „Poison“ tapo pirmuoju atlikėjo singlu nuo 1977 metais pasirodžiusio „You And Me“, pasiekusiu įvairių topų pimąjį dešimtuką. Jį prodiusavo Desmondas Childas, anksčiau dirbęs su Bon Jovi. Albumas, kuriame šį kartą vyravo seksualinė tematika, tapo vienu sėkmingiausių Alice karjeroje, vėl padėjęs jam įsįtvirtinti roko muzikos olimpe. Prie jo kūrimo prisidėjo tokie muzikantai, kaip Jon Bon Jovi, Steve Tyler iš Aerosmith ir buvęs bendražygis Kane Roberts, kiek anksčiau pasitraukęs iš grupės. Koncertinis turas buvo įamžintas filme „Alice Cooper Trashes The World“.